ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019470

ขอให้ปรับปรุงการให้บริการทางโทรศัพท์ของเจ้าหน้าที่ประจำสำนักงานเขตห้วยขวาง แขวงห้วยขวาง เขตห้วยขวาง กรุงเทพมหานคร ผ่านหมายเลขโทรศัพท์ (ไม่ทราบหมายเลขโทรศัพท์ที่แน่ชัด) ต่อหมายเลขภายใน 1455 หรือ 1459 (ตามที่ผู้ร้องแจ้ง) เนื่องจากเมื่อวันที่ 11 พฤษภาคม 2566 ช่วงเวลาประมาณ 10.30 น. ผู้ร้องติดต่อไปยังหมายเลขโทรศัพท์ของสำนักงานฯ เพื่อติดตามเอกสารการแจ้งรายละเอียดเกี่ยวกับการเลือกตั้ง เพราะผู้ร้องได้รับเพียงหนังสือแจ้งหมายเลขผู้สมัตรเพียงเท่านั้น โดยมีเจ้าหน้าที่เพศชาย (ไม่ทราบชื่อ นามสกุล) รับสาย ผู้ร้องใช้เวลาพูดคุยกับเจ้าหน้าที่คนดังกล่าว ระยะเวลาประมาณ 15  นาที ซึ่งการให้บริการของเจ้าหน้าที่มีลักษณะ ชี้แจงรายละเอียดเร็วจนผู้ร้องฟังไม่ทัน ใช้วาจาไม่สุภาพ อาทิ "จะทำแบบนี้จะทำไม" ไม่มีใจในการให้บริการ อารมณ์หงุดหงิดตั้งแต่เริ่มรับสาย จากกรณีดังกล่าว ทำให้ผู้ร้องไม่ได้รับความพึงพอใจในการให้บริการเป็นอย่างมาก จึงประสงค์ให้หน่วยงานที่เกี่ยวข้องควรปรับปรุงการให้บริการของเจ้าหน้าที่คนดังกล่าว เพื่ออำนวยความสะดวกให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata